Taxo çayı
Taxo (isp. Tajo), və ya Teju (port. Tejo), lat. Tagus — Pireney yarımadasından axan uzun çay. Çay öz başlanğıcını İspaniya ərazisindən götürür və Lissabon rayonu ərazisində Atlantik okeana tökülür. Mənbəyi 1580 m yüksəklikdən başlayır. Uzunluğu 1038 km təşkil edir ki, bununda 716 km İspaniya ərazisindən, 47 km iki ölkə arasında sərhəddən və 275 km Portuqaliya ırazisindən axır. Hövzəsinin sahəsi 80 600 km², orta su sərfiyyatı 444 m³/s təşkil edir. Taxo İspaniyanın Araqon, Kastiliya, Madrid və Estremadura vilayətləri ərazisindən axır. Çay Portuqaliya ərazisində Taju adlanır. İkili ad bəzən xəritələrdə yazılır. Çay Mar-da-Palya körfəzinə tökülür. Mar-da-Palya körfəzi bəzən onun estuarisi hesab edilir. Taxonun axdığı ərazilərdə ən iri şəhərlər: Toledo (İspaniyada) və Lissabon (Portuqaliyada). Çayda yerləşən adalardan birində Almourol qəsri yerləşir.